stanford-oval/wikipedia huggingface dataset:
Pies Descalzos
רשימת רצועות

כל השירים נכתבו והולחנו על ידי שאקירה ולואיס פרננדו אוצ'ואה.
| Pies Descalzos> מס' | Pies Descalzos> שם | Pies Descalzos> משך | Pies Descalzos>  | Pies Descalzos>  | Pies Descalzos>  | Pies Descalzos>  | Pies Descalzos>  | Pies Descalzos>  | Pies Descalzos>  |
| --- | --- | --- | --- | --- | --- | --- | --- | --- | --- |
| 1. | Estoy Aquí  | 3:52 |  |  |  |  |  |  |  |
| 2. | Antología  | 4:14 |  |  |  |  |  |  |  |
| 3. | Un Poco de Amor  | 4:01 |  |  |  |  |  |  |  |
| 4. | Quiero  | 4:10 |  |  |  |  |  |  |  |
| 5. | Te Necesito  | 4:00 |  |  |  |  |  |  |  |
| 6. | Vuelve  | 3:53 |  |  |  |  |  |  |  |
| 7. | Te Espero Sentada  | 3:24 |  |  |  |  |  |  |  |
| 8. | Pies Descalzos, Sueños Blancos  | 3:25 |  |  |  |  |  |  |  |
| 9. | Pienso en Ti  | 2:25 |  |  |  |  |  |  |  |
| 10. | ¿Dónde Estás Corazón?  | 3:51 |  |  |  |  |  |  |  |
| 11. | Se Quiere, Se Mata  | 3:38 |  |  |  |  |  |  |  |
| משך כולל: | משך כולל: | 41:06 |  |  |  |  |  |  |  |
| גרסת בונוס ביפן> מס' | גרסת בונוס ביפן> שם | גרסת בונוס ביפן> משך | גרסת בונוס ביפן>  | גרסת בונוס ביפן>  | גרסת בונוס ביפן>  | גרסת בונוס ביפן>  | גרסת בונוס ביפן>  | גרסת בונוס ביפן>  | גרסת בונוס ביפן>  |
| --- | --- | --- | --- | --- | --- | --- | --- | --- | --- |
| 12. | Estoy aquí (מיקס של דה לאב & האוס)   | 8:31 |  |  |  |  |  |  |  |
| 13. | Estoy aquí (גרסת הרדיו)   | 4:40 |  |  |  |  |  |  |  |
| גרסת בונוס בברזיל> מס' | גרסת בונוס בברזיל> שם | גרסת בונוס בברזיל> משך | גרסת בונוס בברזיל>  | גרסת בונוס בברזיל>  | גרסת בונוס בברזיל>  | גרסת בונוס בברזיל>  | גרסת בונוס בברזיל>  | גרסת בונוס בברזיל>  | גרסת בונוס בברזיל>  |
| --- | --- | --- | --- | --- | --- | --- | --- | --- | --- |
| 12. | Estou Aqui (גרסת בפורטוגזית)   | 3:51 |  |  |  |  |  |  |  |
| 13. | Um Pouco de Amor (גרסת בפורטוגזית)   | 4:00 |  |  |  |  |  |  |  |
| 14. | Pés Descalços (גרסת בפורטוגזית)   | 3:25 |  |  |  |  |  |  |  |
| 15. | Estoy Aquí (גרסת רדיו)   | 4:40 |  |  |  |  |  |  |  |
| 16. | ¿Dónde Estás Corazón? (רמיקס)   | 3:51 |  |  |  |  |  |  |  |
מיקומי שיא

|   ‏‏‏  מצעדים ודירוגים (1996–2002)> מדינה |   ‏‏‏  מצעדים ודירוגים (1996–2002)> מצעד |   ‏‏‏  מצעדים ודירוגים (1996–2002)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד האלבומים החמים | 34 |
|  ארצות הברית | מצעד אלבומי ה-Heatseekers | 5 |
|  ארצות הברית | מצעד אלבומי הפופ הלטיניים | 3 |
|  גרמניה | GfK – טופ 100 | 71 |
|   ‏‏‏  מצעדי סוף שנה (1996)> מדינה |   ‏‏‏  מצעדי סוף שנה (1996)> מצעד |   ‏‏‏  מצעדי סוף שנה (1996)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד האלבומים הלטיניים | 12 |
|  ארצות הברית | מצעד אלבומי הפופ הלטיניים | 9 |
צוות

שאקירה – כתיבה, מקהלה, אמן ראשי, הפקה
לואיס פרננדו אוצ'ואה – הפקה, ארט דיירקטור, הלחנה, מקהלה, גיטרה, גיטרה חשמלית, כלי מקלדת, גיטרה בס, הנדסת קול, מפוחית, מערבל אותות, כלי הקשה, תכנות
גונזלו ואסקז – הנדסת קול
גונזו ואסקז – מקהלה, תופים, תוף מרים, תכנות, טימבלס
פטרישיה בונייה – צילום, עיצוב עטיפת אלבום
חואן אנטוניו קסטילו – מערבל אותות
לולי דייה – עוזר מהנדס
ויקטור דיפרסיה – הנדסת קול, מערבל אותות
פליפה דות' – עיצוב גרפי
אלווארו פארפן – הנהלה, כיוון מוזיקלי
מייקל פולר – מאסטרינג
חוסה גרסיה – גיטרה בס, כלי מיתר
חוסה גביריה – מקהלה
הווארד גלאספור – גיטרה, אמן אורח
אלחנדרו גומז – מפוחית
חבייר הינקאפי – עיצוב גרפי
חוסה מרטינז – עוזר מהנדס
חוסה צ'יטו מרטינז – עוזר מהנדס
קמילו מונטילה – הנדסת, פסנתר
פרדי ניניו – עוזר מהנדס
נצ'ו פילונטה – כלי מיתר, גיטרת בס
אנדריאה פינירוס – מקהלה
סאונדיו אזולאדו – הנדסה
סמואל טורס – כלי הקשה
אאוזביו ולדרמה – חצוצרה
מיגל אנחל וולנדיה – צילום
נתוני מכירות

| מקום | תארים | מכירות |
| --- | --- | --- |
| אקוודור (IFPI Ecuador) | פלטינה | 15,000 |
| ארגנטינה (CAPIF) | פלטינה 2× | 120,000 |
| ארצות הברית (RIAA) | פלטינה | 1,000,000 |
| ברזיל (Pro-Música Brasil) | פלטינה | 1,200,000 |
| ונצואלה (APFV) | פלטינה | 69,846 |
| מקסיקו (AMPROFON) | פלטינה | 250,000 |
| ספרד (PROMUSICAE) | זהב | 50,000 |
| פרו (IFPI Peru) | פלטינה | 10,000 |
| צ'ילה (IFPI Chile) | פלטינה | 20,000 |
| קולומביה (ASINCOL) | יהלום | 1,000,000 |
סיכום
| מרכז אמריקה | פלטינה | 20,000 |
| בכל העולם | — | 5,000,000 |
הסנאט של ארצות הברית

| --- | --- |
הקונגרס ה-119 של ארצות הברית חותם הסנאט

דגל הסנאט
 מדינה:  ארצות הברית ארצות הברית
 סוג:  בית עליון של הקונגרס של ארצות הברית
 היסטוריה
 תקופת הפעילות:  1789–הווה (כ־236 שנים) 
 הרכב
 מספר מושבים:  100
 
 הרוב (53):       רפובליקנים (53) המיעוט (47):      דמוקרטים (45)       עצמאיים (2) (חוברים לדמוקרטים)
 בחירות
 שיטת בחירות:  השיטה הרובנית
 בחירות קודמות:  5 בנובמבר 2024
 בחירות הבאות:  3 בנובמבר 2026
 מנהיגים
 נשיא  נשיא זמני:  ג'יי. די. ואנס (R) ‏החל מ-20 בינואר 2025 צ'אק גראסלי (R) ‏החל מ-3 בינואר 2025
 מנהיג הרוב:  ג'ון ת'ון (R) ‏החל מ-3 בינואר 2025
 מנהיג המיעוט  מצליף הרוב  מצליף המיעוט:  צ'אק שומר (D) ‏החל מ-3 בינואר 2025 ג'ון באראסו (R) ‏החל מ-3 בינואר 2025 דיק דרבין (D) ‏החל מ-3 בינואר 2025
 משכן
 
 הקפיטול וושינגטון די. סי., ארצות הברית
 קואורדינטות:  38°53′26″N 77°00′32″W﻿ / ﻿38.890556°N 77.008889°W﻿ / 38.890556; -77.008889
 אתר אינטרנט
 senate.gov
הסנאט של ארצות הברית (באנגלית: United States Senate) הוא הבית העליון של הקונגרס של ארצות הברית – הפרלמנט (הרשות המחוקקת) של ארצות הברית – אשר מורכב מהסנאט ומבית הנבחרים (הבית התחתון).
בסנאט מכהנים שני סנאטורים מכל אחת ממדינות ארצות הברית והוא ממוקם באגף הצפוני של בניין הקפיטול בוושינגטון הבירה. מקור שמו הוא בסנאט הרומי.
סמכויות הסנאט

חוקת ארצות הברית, בפרק הראשון, מעניקה לסנאט את הסמכויות הבאות:
כל חוק חייב להיות מאושר על ידי הסנאט ובית הנבחרים.
חוקים המטילים מסים דורשים את אישור הסנאט כשאר החוקים אך הסנאט אינו רשאי להציע אותם, סמכות זו נתונה בלעדית בידי בית הנבחרים. בנוסף, הנוהג הוא שהסנאט אינו מוסמך ליזום חקיקה העוסקת בהקצאת כספים.
הנשיא תלוי ב"עצתו והסכמתו" (advice and consent) של הסנאט בבואו לאייש תפקידים בכירים בממשל הפדרלי – חברי הקבינט של ארצות הברית, שופטים פדרליים, שגרירים וראשי הסוכנויות הפדרליות כולם טעונים את אישור הסנאט. עם זאת, רשאי הנשיא לאייש את התפקידים זמנית בלא אישור הסנאט כאשר זה האחרון נמצא בפגרה. מינויים אלה תקפים באופן זמני עד שיאושרו או יידחו על ידי הסנאט לכשיתכנס.
אמנות בין-לאומיות טעונות את אישור הסנאט ברוב מיוחס של שני שלישים. עם זאת, לא כל הסכם בין-לאומי דורש אישור והקונגרס חוקק חוקים המאפשרים לנשיא לחתום על הסכמים בלא כל אישור או להביאם לאישור בתי הקונגרס ברוב רגיל בלבד.
במקרה שבית הנבחרים מצא לנכון לפתוח בהליך של הדחה (impeachment) כנגד מי שנושא משרה פדרלית בגין "בגידה, שוחד או פשעים חמורים אחרים", תפקידו של הסנאט לשפוט את אותו אדם. אם המודח הוא הנשיא, ישב בראש המשפט נשיא בית המשפט העליון של ארצות הברית. הרשעה במשפט דורשת רוב מיוחס של שני שלישים והתוצאה שלה היא הדחה מיידית מן המשרה הציבורית. הסנאט רשאי גם לפסול את המודח מלהתמנות בעתיד לתפקיד בממשל אך אינו יכול להטיל עונשים מלבד אלו. מי שהודח עשוי לעמוד למשפט רגיל על עבירות פליליות שביצע, ללא קשר למשפטו בסנאט.
במקרה שאף מועמד לתפקיד סגן נשיא ארצות הברית אינו מצליח להשיג רוב בחבר האלקטורים קובע התיקון ה-12 לחוקה כי הסנאט יבחר את סגן הנשיא מבין שני המועמדים שצברו את מירב הקולות. הסמכות המקבילה לבחירת הנשיא נתונה בידי בית הנבחרים. עד כה נקרא הסנאט לעשות שימוש בסמכות זו פעם אחת בלבד, ב-1837.
הבחירות לסנאט

לכל מדינה יש זכות לשלוח לסנאט שני נציגים, כך שבסנאט מאה סנאטורים. הייצוג השווה של מדינות בסנאט הוא אחד הסעיפים הבודדים בחוקה שלא ניתנים לשינוי על ידי תיקון של החוקה בהסכמת שני שלישים מהמדינות, אלא נדרשת הסכמת כל המדינות המעורבות.
כהונתו של סנאטור נמשכת שש שנים, אך בחירות לסנאט נערכות אחת לשנתיים (ביום שלישי שאחרי יום שני הראשון של נובמבר). הסנאטורים מאורגנים במסגרת שלוש קבוצות, באופן שכל שנתיים מועמדים לבחירה חברי אחת מהן, כשליש מחברי הבית. שני המושבים של אותה מדינה בסנאט לעולם אינם עומדים לבחירה באותה שנה (למעט בחירות מיוחדות). הסנאטור בעל הוותק הגדול יותר ממדינה מסוימת ידוע בתור "הסנאטור הבכיר" מאותה המדינה והשני בתור "הסנאטור הזוטר".
הסנאטורים נבחרים על ידי אזרחי המדינה שלהם. בעבר הייתה הזכות לבחור סנאטורים בידי בתי המחוקקים של המדינות אך התיקון השבעה עשר לחוקה העביר אותה לתושביהן. נגע השחיתות שדבק בבתי המחוקקים של המדינות היה המניע מאחורי התיקון אך כתוצאה ממנו נלקח מהמדינות כגופים ריבוניים הייצוג היחיד שהיה להן בקונגרס, ייצוג שעמד לעיני האבות המייסדים של ארצות הברית כשכוננו את הסנאט. כמעט בכל המדינות נערך סיבוב בחירות אחד לתפקיד ומנצח זה שזכה במירב הקולות (לאו דווקא רוב מוחלט). בכמה מדינות נערכים שני סיבובי בחירות, במקרה שלא היה מועמד שזכה ברוב מוחלט בסיבוב הראשון.
סנאטור שנבחר יכהן עד תום כהונתו, מותו או התפטרותו אלא אם כן יחליט הסנאט ברוב של שני שלישים להרחיקו. בסמכות זו עשה הסנאט שימוש כשהרחיק בתקופת מלחמת האזרחים את נציגי שבע המדינות הפורשות. במקרה שמתפנה מקום בסנאט כתוצאה ממוות, התפטרות או הרחקה קובע התיקון השבעה עשר לחוקה כי מושל המדינה ימנה סנאטור באופן זמני עד שייערכו בחירות מיוחדות (בדרך כלל במועד הבחירות הבא). סנאטור שנבחר בבחירות מיוחדות ישלים את הזמן שנותר משש שנות הכהונה המקורית.
לסנאט זכאים להיבחר אנשים שהם אזרחי ארצות הברית לפחות תשע שנים, בני שלושים שנה ומעלה המתגוררים במדינה אותה הם נבחרים לייצג. הסנאט עצמו הוא זה שקובע האם מועמד שנבחר זכאי לכהן והיו מקרים בהם התקבלו סנאטורים שלא עמדו בדרישת הגיל המינימלי.
מנגנוני הבית

החוקה קובעת כי סגן נשיא ארצות הברית הוא נשיא הסנאט, ומעבר למשמעות הטקסית היא נותנת בידו את הזכות להצביע במקרה של תיקו. בתקופת ממשל קלינטון הגיעו מספר הצבעות לכדי תיקו וסגן הנשיא אל גור הכריע אותן. לרוב, סגן הנשיא אינו משתתף בישיבות הסנאט. בנוסף בוחר הסנאט את הנשיא הזמני, שהוא סנאטור שיושב בראש הישיבות בהיעדר סגן הנשיא. הנשיא הזמני רשאי להאציל סמכותו זו לסנאטורים נוספים, שיישבו ראש בישיבות, בתנאי שסגן הנשיא נעדר מהן.
המפלגה בעלת המספר הגדול ביותר של מושבים בסנאט היא "מפלגת הרוב" בסנאט. בהתאם לכך ממנות המפלגות את הסנאטור שיכהן כמנהיג הרוב או המיעוט ולצדו את ה"מצליף" על מנת שיכוונו את מדיניות המפלגה בבית. למנהיג הרוב השפעה רבה כיוון שהוא קובע את סדר היום של הסנאט. במקרה של שוויון מפלגתו של סגן הנשיא היא מפלגת הרוב, אם כי במקרה כזה אין לה את כל היתרונות והסמכויות שיש למפלגת רוב באופן רגיל. לעיתים יש בסנאט חברים עצמאיים, והם יכולים להצטרף לגוש של אחת המפלגות לשם קביעת הרוב, בלי להיות חברים בה, ובתמורה לקחת חלק בחלוקת התפקידים של המפלגה בסנאט.
הסנאט עושה שימוש נרחב בשש עשרה הוועדות הרגילות שלו כמו גם בוועדות מיוחדות. כאשר המפלגות הגדולות מחלקות ביניהן את המושבים בוועדות. חשיבותן של הוועדות ביכולתן להעביר או לעכב יוזמות חקיקה ומינויים הנופלים בתחום השיפוט שלהן. מועמד לתפקיד שופט בית המשפט העליון, למשל, יצטרך לעבור קודם את ועדת המשפט ורק אחר כך לבוא לפני מליאת הסנאט. כמו כן רשאיות הוועדות לערוך שימוע בתחום אחריותן ולזמן לפניהן עדים. ליושב ראש הוועדה יש את הסמכות למנוע מחוק או ממועמד מלעבור את הוועדה. יושבי הראש של כל הוועדות הם ממפלגת הרוב, ובדרך כלל הם החברים בעלי הוותק הרב ביותר מבין חברי מפלגת הרוב בוועדה. הנציג הבכיר ביותר של מפלגת המיעוט מכונה בדרך כלל "Ranking Member".
הסנאט נחשב לאיטי והמהסס מבין שני בתי הקונגרס וחבריו אינם ממהרים לאמץ גישות חדשות ורפורמות.[דרוש מקור] הגורם המרכזי לכך הם כלליו של הסנאט המאפשרים לחבריו לעכב עד אין קץ ולמעשה למנוע הצבעות על ידי שימוש בפיליבסטר או בוועדות השונות.
במסגרת ניסיון כושל למנוע חקיקה למען זכויות השחורים ב-1957, דרך פיליבסטר, נאם הסנאטור הדמוקרטי מהדרום סטרום ת'רמונד את הנאום הארוך ביותר בהיסטוריה של הסנאט שארך למעלה מיממה.
לפי כללי הסנאט, על מנת לסיים פיליבסטר דרושה הסכמה של רוב מיוחס בן שלוש חמישיות (קרי, 60 סנאטורים) שאותו קשה להשיג בלא מאמץ משותף של שתי המפלגות גם יחד. על מנת לשנות את כללי הסנאט דרושים שני שלישים של חברי הבית.
הייצוג בסנאט

האבות המייסדים של ארצות הברית ראו בסנאט מכשיר שנועד להגן על המדינות המרכיבות את האיחוד ועל זכויותיהן. כתוצאה מכך ניתנו לכל מדינה, ללא קשר לגודל אוכלוסייתה, שני מושבים בסנאט. יתר על כן, חוקת ארצות הברית מונעת בפירוש את שינוי המצב בקובעה כי לא יילקח ממדינה ייצוגה השווה בסנאט בלא אישורה. כמו כן מונעת החוקה איחוד של מדינות או חלקיהן בלא הסכמת בתי המחוקקים של המדינות והקונגרס.
הסנאט היה כאמור מלכתחילה גוף ללא ייצוג שוויוני של אזרחי ארצות הברית, אולם שינויים דמוגרפיים הקצינו את המצב עם השנים עד שכיום המדינה המאוכלסת ביותר, קליפורניה, גדולה פי 74 במספר אזרחיה מוויומינג דלילת האוכלוסייה.
כל שינוי במצב עניינים זה יצטרך להיות מאושר על ידי המדינות והסנאט והסבירות לכך היא נמוכה. למרות זאת ישנן יוזמות החותרות לסנאט ייצוגי יותר על ידי פיצול של המדינות המאוכלסות ביותר (שלוש המאוכלסות ביותר הן קליפורניה, טקסס ופלורידה) לתתי-מדינות.
בחוקת ארצות הברית נקבע במקור כי הסנאטורים יבחרו על ידי בתי הנבחרים של מדינות ארצות הברית, אך בתיקון ה-17 לחוקת ארצות הברית שנקבע ב-1913 הועברה לבחירות על ידי אזרחי המדינות.
ראו גם

חברי הסנאט של ארצות הברית
נשים בסנאט של ארצות הברית
סמל הסנאט
אולם המליאה של הסנאט
פורטלנד (אורגון)

פורטלנד (באנגלית: Portland) היא עיר הממוקמת בצפון-מערב ארצות הברית, באזור הפסיפיק נורת' ווסט, והיא העיר הגדולה ביותר במדינת אורגון, וה-26 בגודלה בארצות הברית כולה. פורטלנד נמצאת בצפונו של עמק וילאמט, במפגש הנהרות וילאמט וקולומביה. בנוסף, היא בירתו של מחוז מולטנומה. פורטלנד נקראת על שם העיר פורטלנד שבמדינת מיין. המתיישבים הראשונים הגיעו לעיר בסביבות שנת 1830, קרוב לסופו של שביל אורגון. היותה של העיר ממוקמת במפגש שני נהרות גדולים אפשרה סחר ושינוע נוח של מוצרים אל מחוץ העיר ואליה. תעשיית העץ הייתה מרכיב מרכזי בכלכלת העיר בשנותיה הראשונות. בתחילת המאה ה-20 העיר קיבלה תדמית של אחת מערי הנמל המסוכנות בעולם, כמרכז גדול של פשע מאורגן. לאחר שכלכלת העיר שגשגה כתוצאה מהתעשייה שהתפתחה בה במלחמת העולם השנייה, תדמיתה כעיר מסוכנת החלה להתפוגג. החל משנות ה-60 הפכה פורטלנד ידועה בערכיה הפוליטיים הליברליים, והיא מזוהה עד היום כמעוז של תרבות הנגד. על פי מחקר שנערך ב-2009 על ידי מרכז המחקר פיו, פורטלנד היא העיר השמינית בארצות הברית שאנשים רוצים לגור בה.
אקלימה של פורטלנד מאופיין בקיצים חמים ויבשים ובחורפים קרירים וגשומים. אקלים זה הוא מיטבי לגידול ורדים, ועל כן בפורטלנד ישנה תעשיית גידול ורדים גדולה והיא נקראת "עיר הוורדים". "Keep Portland Weird" (שמור על פורטלנד מוזרה) הוא המוטו הלא-רשמי של העיר.
היסטוריה > פרהיסטוריה וילידים

בתקופה הפרהיסטורית, באזור מונטנה של היום שכן אגם גדול מאוד, שנוצר כתוצאה מחסימת נהרות על ידי "סכר" עשוי קרח. במהלך עידן הקרח האחרון, ה"סכר" הזה קרס, וכל עמק וילאמט הוצף במים בגובה של 91–122 מטרים.
אזור פורטלנד היה מיושב בידי שני תתי-שבטים של ילידים בני שבט הצ'ינהוק.
לפני ההתיישבות האירופית, אזור פורטלנד ושפך נהר קולומביה היה אחד מהאזורים המיושבים בצפיפות הרבה ביותר על חוף האוקיינוס השקט.
היסטוריה > התיישבות אמריקאית

מספר גדול של מתיישבים אמריקאיים הגיעו לעמק וילאמט דרך שביל אורגון בסביבות שנת 1830, אך הם התיישבו בעיקר בעיר אורגון סיטי הסמוכה. בשנות ה-40 המוקדמות של המאה ה-19 הוקם יישוב חדש כ-10 קילומטרים מהתמזגות הנהרות קולומביה ווילאמט (בשטח העיר כיום).
בשנת 1843, ויליאם אוברטון, חלוץ אמריקאי, זיהה את הפוטנציאל במיקומו של היישוב, אך לא הצליח להשיג די כסף כדי לקנות שם קרקע. תמורת 25 סנט, אוברטון חלק חצי משטח היישוב (שטח היישוב היה 2.6 קמ"ר) עם חלוץ אמריקאי נוסף.
היסטוריה > המאה ה-20

בין 1900 ל-1930 שולשה אוכלוסיית העיר מכמעט 100,000 ל-301,815. במהלך מלחמת העולם השנייה שכן בו "מרכז התאספות" ממנו הועברו עד 3,676 אנשים ממוצא יפני למחנות מעצר במרכז ארצות הברית. בהקשר זה הגדיר הגנרל ג'ון דה-ויט את פורטלנד כעיר הראשונה בחוף המערבי שהיא "נטולת-יפנים" ("the first "Jap-free city on the West Coast).
במקביל הפכה פורטלנד למוקד ידוע לשמצה של פעילות פלילית מחתרתית ופשע מאורגן בין שנות הארבעים לחמישים. בשנת 1957 פרסם כתב העת לייף מאמר המפרט את תולדות השחיתות השלטונית והפשע בעיר, ובמיוחד את הנוכלויות בתחום ההימורים ואת המועדונים הלא חוקיים שלה. המאמר, שהתמקד בפושע ג'ים אלקינס, הפך לבסיס לסרט הבדיוני חשיפת פורטלנד (אנ') שיצא באותה שנה.
על אף פשיעה מזיקה זו מתחת לפני השטח, נהנתה פורטלנד מזינוק כלכלי ותעשייתי במהלך מלחמת העולם השנייה. התעשיין הנרי ג'יי קייזר זכה בחוזים לבניית אוניות ליברטי ואוניות המלוות נושאות מטוסים, ובחר אתרים בפורטלנד ובונקובר (וושינגטון) ששימשו כמשטחי עבודה. במהלך תקופה זו גדלה אוכלוסיית פורטלנד ביותר מ-150,000, מרבית הגידול מיוחסת לעובדים מגויסים.
במהלך שנות השישים החל זרם של תת-תרבות היפית להכות שורש בעיר בעקבות הסצנה ההולכת וגדלה של סן פרנסיסקו. אולם הנשפים הקריסטלי(אנ') של העיר הפך למוקד לתרבות הפסיכדלית של העיר, תוך שהוקמו קואופרטיבים למזון ותחנות מדיה ורדיו במימון מאזינים. נוכחות פעילה חברתית גדולה התפתחה גם בתקופה זו, במיוחד בנוגע לזכויות אמריקאים ילידים, סביבתנות וזכויות להט"ב. בשנות השבעים, פורטלנד ביססה עצמה היטב כעיר פרוגרסיבית וחוותה תנופה כלכלית במשך רוב העשור. עם זאת, האטת שוק הדיור בשנת 1979 גרמה לצמצום משמעותי בביקוש לתעשיית העץ בעיר, כמו גם ביתר מדינת אורגון.
בשנות התשעים החלה תעשיית הטכנולוגיה לצוץ בפורטלנד, במיוחד עם הקמת חברות כמו אינטל, שהביאו השקעות של יותר מעשרה מיליארד דולר בשנת 1995 בלבד. לאחר שנת 2000 חוותה פורטלנד גידול משמעותי, עם גידול באוכלוסייה של למעלה מ-90,000 בין השנים 2000 ל-2014. הנוכחות המוגברת של העיר בלקסיקון התרבותי ביססה אותה כעיר פופולרית לצעירים וכאחת הערים עם המספר הגבוה ביותר של אנשים בעלי השכלה גבוהה בארצות הברית. בין 2001 ל-2012 התוצר המקומי הגולמי של פורטלנד לאדם צמח חמישים אחוז, יותר מכל עיר אחרת במדינה.
העיר קיבלה מגוון כינויים לאורך שנות קיומה, אם כי לרוב היא מכונה "עיר השושנים", הכינוי הלא רשמי שלה מאז 1888 והכינוי הרשמי שלה מאז 2003. כינוי נוסף הנמצא בשימוש נרחב על ידי התושבים המקומיים בנאום היומיומי הוא "PDX", שהוא גם קוד שדה התעופה של נמל התעופה הבינלאומי של פורטלנד.
היסטוריה > המאה ה-21

עסקים מקומיים בפורטלנד סבלו בראשית 2020 ממגפת הקורונה בארצות הברית. לעצירה כלכלית זו התלוו מהומות קשות של קבוצות כגון Black Lives Matter ואנטיפה במסגרת המחאה נגד רצח ג'ורג' פלויד ב-25 במאי 2020. מרכז העיר לא התאושש, חנויות ובתי עסק רבים נסגרו ואוכלוסייה חזקה עזבה, המהומות התחדשו במלאת שנה לרצח פלויד ולמעשה לא שככו, כאשר העיר סובלת מרמת אלימות גבוהה וחוסר שליטה משטרתית.
אקלים

פורטלנד מתאפיינת באקלים ים תיכוני עם קיץ מתון (Csb לפי שיטת קפן) הטיפוסי לאזור החוף צפון מערבי של ארצות הברית, עם חורפים גשומים וקרירים, וקיצים יבשים ונעימים. אקלים זה אידיאלי לוורדים, ולכן היא ידועה כ"עיר הוורדים".
| אקלים בפורטלנד (אורגון)> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בפורטלנד (אורגון)> ינואר.8.3.2.1.124 | אקלים בפורטלנד (אורגון)> פברואר.10.7.2.4.93 | אקלים בפורטלנד (אורגון)> מרץ.13.7.4.2.93.5 | אקלים בפורטלנד (אורגון)> אפריל.16.3.6.2.69.3 | אקלים בפורטלנד (אורגון)> מאי.20.0.9.2.62.7 | אקלים בפורטלנד (אורגון)> יוני.23.1.12.0.43.2 | אקלים בפורטלנד (אורגון)> יולי.27.0.14.8.16.5 | אקלים בפורטלנד (אורגון)> אוגוסט.27.3.14.4.17 | אקלים בפורטלנד (אורגון)> ספטמבר.24.3.11.7.37.3 | אקלים בפורטלנד (אורגון)> אוקטובר.17.7.7.8.76.2 | אקלים בפורטלנד (אורגון)> נובמבר.11.6.4.7.143 | אקלים בפורטלנד (אורגון)> דצמבר.7.6.1.8.139.4 | אקלים בפורטלנד (אורגון)> שנה.17.3.7.6.915.2 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: מנהל האוקיינוסים והאטמוספירה הלאומי (NOAA)
כמות השלג השנתית בפורטלנד היא 10.9 ס"מ, בדרך כלל יורדים בין דצמבר-מרץ. העיר פורטלנד נמנעת משלג בתדירות גבוהה יותר מפרבריה, בין היתר כתוצאה מהגובה הנמוך שלה ואפקט האי החום העירוני. העיר חוותה כמה סופות שלג וקרח משמעותיות בעברה, כאשר סך כל הקצבים הגיע ל-44.5 ס"מ בשדה התעופה בשנים 1949–50 ו-60.9 ס"מ, במרכז העיר בשנים 1892–93.
הקיצים בפורטלנד הם חמים, יבשים ושמיים, אם כי מזג האוויר החם הוא קצר מאמצע יוני ועד תחילת ספטמבר. חודשי יוני, יולי, אוגוסט וספטמבר מהווים משקל כולל של 114 מ"מ של גשמים - רק 12% מסך המשקעים (915 מ"מ) של המשקעים שיורדים לאורך השנה. החודש החם ביותר הוא אוגוסט, עם טמפרטורה גבוהה ממוצעת של 27.3 מעלות צלזיוס. בגלל מיקומו היבשתי 110 110 ק"מ מהחוף, כמו גם האופי המגן של רכס חוף אורגון ממערב לו, קיץ פורטלנד פחות חשוף להשפעה המתמתנת של האוקיינוס השקט הסמוך. כתוצאה מכך, פורטלנד חווה גלי חום לעיתים נדירות, עם טמפרטורות העולות ל-32 מעלות צלזיוס למשך מספר ימים. עם זאת, בממוצע הטמפרטורות יעלו מעל 27 מעלות צלזיוס בערך ל-56 יום בלבד בשנה, מתוכם 12 יום יגיעו ל-38 מעלות.
דמוגרפיה ותרבות > תרבות

פורטלנד ידועה גם כעיר עם מספר רב של "מיקרוברוריס" (בתי בירות). תושבי פורטלנד אף מתגאים בתרבות אוכל מפותחת עם שלל מסעדות ובתי קפה עם מחירים נוחים יחסית לערים גדולות אחרות בארצות הברית. קבוצת הכדורסל המרכזית בפורטלנד היא הפורטלנד טרייל בלייזרס וקבוצת הכדורגל המרכזית היא "פורטלנד טימברס".
מוזיאון אמנות פורטלנד מחזיק באוסף האמנות הגדול בעולם, מציג מגוון של תערוכות תיור בכל שנה, בתוספת האחרונה של האגף לאמנות המודרנית והעכשווית, זה הפך לאחד מ-25 מוזיאונים גדולים בארצות הברית. מוזיאונים אחרים כוללים את מוזיאון הילדים של פורטלנד, מוזיאון המיועד במיוחד להתפתחות הגיל הרך; ואת מוזיאון החברה ההיסטורית אורגון, נוסדה בשנת 1898, שבה יש מגוון של ספרים, סרטים, תמונות, חפצים, וממפה בחזרה היכרויות לאורך ההיסטוריה של אורגון. הוא מאכלס תערוכות קבועות וזמניות על תולדות אורגון, ומארח תערוכות נודדות על תולדות ארצות הברית.
פורטלנד מארחת מספר פסטיבלים לאורך השנה החוגגים בירה ומבשלת, כולל פסטיבל ברוארס אורגון, שנערך בפארק ווטרפרונט טום מקאל. פסטיבל בירות מלאכה חיצוניות הגדול בצפון אמריקה, שנערך בכל קיץ במהלך סוף השבוע המלא האחרון של יולי, כולל למעלה מ-70,000 משתתפים בשנת 2008. פסטיבלי בירה גדולים אחרים במהלך כל השנה הקלנדרית כוללים את פסטיבל הבירה והיין באביב באפריל. פסטיבל הבשלות האורגני בצפון אמריקה ביוני, הפסטיבל הבינלאומי של פורטלנד הבירה ביולי, ופסטיבל חג החגים בדצמבר.
לעיתים קרובות מוענק לפורטלנד תואר"העיר הירוקה ביותר באמריקה". מדע פופולרי העניק לפורטלנד את התואר העיר הירוקה ביותר באמריקה בשנת 2008, ו-Grist מגזין מפורט בו 2007 כעיר הירוקה ביותר השנייה בעולם אחרי רייקיאוויק, איסלנד.
העיר הפכה לחלוצה של התכנון המטרופוליני המונחה על ידי המדינה, תוכנית שהוקמה ברחבי המדינה בשנת 1969 כדי לדחוס את גבולות הצמיחה העירונית של העיר.
ריצה היא פעילות פופולרית בפורטלנד, ובכל שנה העיר מארחת את מרתון פורטלנד, מרוץ השליחים הגדול למרחקים ארוכים בעולם (לפי מספר המשתתפים). פורטלנד משמשת כמרכז לקבוצת ריצות עילית, פרויקט נייקי אורגון, והיא מקום מגוריהם של מספר רצי עילית, ביניהם 10,000 מ 'האולימפיים הבריטית 2012 ואלוף 5,000 מ' מו פארח, מחזיק השיא האמריקני בגובה 10,000 מ' גאלן רופ, ואולימפיאדה אמריקאית 2008. מדליית ארד בגובה 10,000 מטר שליין פלנגן .
מערכת הפארק העירונית של פורטלנד הוכרזה כאחת הטובות באמריקה. בדירוג ה-ParkScore ב-2013, דיווח Trust for Land Public כי לפורטלנד הייתה מערכת הפארקים השביעית הטובה ביותר מבין 50 הערים האמריקאיות המאוכלסות ביותר. ParkScore מדרג מערכות פארק עירוני על ידי נוסחה המנתחת את גודל הפארק החציוני של העיר, דונם של פארק כאחוז משטח העיר, אחוז תושבי העיר במרחק של קילומטר וחצי מפארק, הוצאות שירותי פארק לתושב, מספר גני שעשועים לכל 10,000 תושבים. מהסקר עולה כי 80% מהפורטלנדים גרים במרחק של קילומטר וחצי מפארק, ומעל 16% משטח העיר של פורטלנד הוא פארק.
דמוגרפיה ותרבות > דיור

בשנת 2016, מחירי הדירות בפורטלנד צמחו מהר יותר מאשר בכל עיר אחרת בארצות הברית. עלויות השכרת דירות בפורטלנד בפברואר 2020 היו בממוצע 1,522 דולר לחודש.
בשנת 2017 קידמו יזמים בנייה של כ-6,500 דירות נוספות שיוקמו באזור המטרו פורטלנד במהלך השנה הבאה. עם זאת, נכון לדצמבר 2019, מספר הבתים העומדים להשכרה או לרכישה בפורטלנד ממשיך להתכווץ. בשנה האחרונה מחירי הדיור בפורטלנד עלו ב-2.5% נוספים. מחירי הדיור בפורטלנד ממשיכים לעלות, המחיר החציוני עלה מ-391,400 דולר בנובמבר 2018 ל-415,000 דולר בנובמבר 2019. בנוסף, חלה עלייה של אנשים מחוץ למדינה שעוברים לפורטלנד, מה שמשפיע על זמינות הדיור. בגלל הביקוש לדיור בר השגה ונהירה של תושבים חדשים, יותר פורטלנדים בשנות העשרים והשלושים לחייהם עדיין גרים יחד עם ההורים.
דמוגרפיה ותרבות > פשע

לדברי הבולשת הפדרלית של דו"ח פשע אחיד ב-2009, פורטלנד מדורגת 53 בפשיעה האלימה מתוך 75 הערים בארצות הברית עם יותר מ-250,000 האוכלוסייה. שיעור הרצח בפורטלנד בשנת 2013 היה בממוצע 2.3 מקרי רצח למאה אלף איש בשנה, שהיה נמוך מהממוצע הארצי. באוקטובר 2009, כתב העת פורבס דירג את פורטלנד כעיר השלישית הבטוחה ביותר באמריקה. באזור הסטטיסטי של פורטלנד מטרופוליטן הכולל את מחוז קלקמה, קולומביה, מולטנומה, וושינגטון ומאהיל, מחוז אורקל וקלארק וסקמניה, וושינגטון לשנת 2017, שיעור הרצח היה 2.6, הפשע האלים היה 283.2 לכל 100,000 איש בשנה. בשנת 2017 אוכלוסיית העיר פורטלנד הייתה 649,408 והיו 24 מקרי רצח ו-3,349 פשעים אלימים.
ממשל, משפט ופוליטיקה

העיר פורטלנד מנוהלת על ידי מועצת העיר פורטלנד, הכוללת את ראש העיר, ארבעה נציבים ומבקר. כל אחד מהם נבחר ברחבי העיר לכהונה של ארבע שנים. רואה החשבון המבקר מספק בדיקות ויתרות בצורת הממשלה ועמידה באחריות לשימוש במשאבים ציבוריים. בנוסף, רואה החשבון המבקר מקבל גישה למידע ודיווחים בנושאים שונים של ממשלת העיר. פורטלנד היא העיר הגדולה היחידה שנותרה בארצות הברית עם צורת ממשל זו.